
Riigihanke „Narva linna haljasalade hooldustööd 2019-2023“ 
avatud hankemenetluse korraldamiseks nõusoleku andmine 

1. Asjaolud ja menetluse käik
Riigihanke viitenumbriga 156377 „Narva linna haljasalade hooldustööd 2015-2018“  hankemenetluse tulemusel on Narva Linnavalitsuse Linnamajandusameti ja OÜ Gulib vahel 29.01.2015.a sõlmitud hankeleping I ja II Piirkonna kohta ning Narva Linnavalitsuse Linnamajandusameti ja OÜ N&V vahel 29.01.2015.a sõlmitud hankeleping III Piirkonna kohta Narva linna haljasalade hooldustööde teostamiseks kehtivusajaga mõlemad kuni 31.12.2018.
Kohaliku omavalitsusüksuse seadusest tulenevate kohustuste täitmiseks on vaja läbi viia hankemenetlus ja sõlmida uus hankeleping haljasalade hooldustööde teostamiseks. Hankeleping haljasalade hooldustööde teostamiseks on otstarbekas sõlmida pikemaks perioodiks, kuna see võimaldab linnal paremini planeerida tulevaste perioodide kulude mahtu. Hankelepingu eeldatav maksumus (4 027 800,00 eurot käibemaksuta) ületab riigihangete siseriiklikku piirmäära ning hankijal on kohustus korraldada RHS-is sätestatud korras riigihankemenetlus. 
2. 
Õiguslikud alused

2.1. KOKS § 6 lg 1 kohaselt on omavalitsusüksuse ülesandeks korraldada antud vallas või 
linnas sotsiaalteenuseid, -toetusi ja muud sotsiaalabi, eakate hoolekannet, 
noorsootööd, elamu- ja kommunaalmajandust, veevarustust ja kanalisatsiooni, 
heakorda, jäätmehooldust, ruumilist planeerimist, valla- või linnasisest ühistransporti 
ning valla ja linna teede ehitamist ja korrashoidu, kui need ülesanded ei ole seadusega 
antud kellegi teise täita.

2.2. RHS § 5 lg 1 kohaselt on riigihangete seaduses sätestatud korda kohustatud järgima avaliku sektori hankija ja võrgustikusektori hankija (edaspidi koos hankija). RHS § 5 lg 2 p 2 alusel on avaliku sektori hankija kohaliku omavalitsuse üksus, kohaliku omavalitsuse asutus või kohaliku omavalitsuse üksuste ühendus.  RHS § 48 lg 1 järgi on hankija kohustatud korraldama riigihanke avatud või piiratud hankemenetlusena, kui käesolevast seadusest ei tulene teisiti. RHS § 14 lg 2 p 2 kohaselt on riigihanke piirmäär käesoleva seaduse tähenduses asjade või teenuste hankelepingu korral 60 000 eurot. RHS § 51 kohaselt avatud hankemenetluses võib pakkumuse esitada iga ettevõtja, kelle osalemine riigihankes ei ole välistatud võimalike käesoleva seaduse § 7 lõike 3 alusel kehtestatud piirangute alusel.

2.3. KOKS § 22 lg 1 p 8 kohaselt volikogu ainupädevusse kuulub muu hulgas järgmiste küsimuste otsustamine: muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.
3.
Otsus
3.1.
Anda Narva Linnavalitsusele nõusolek korraldada riigihanke „Narva linna haljasalade hooldustööd 2019-2023“ avatud hankemenetlus. 
4.
Rakendussätted

4.1. Narva Linnavolikogu Kantseleil teha käesolev otsus teatavaks Narva Linnavalitsusele.
4.2. Käesolevat otsust võib vaidlustada Taru Halduskohtu Jõhvi kohtumajas 30 päeva jooksul otsuse teatavakstegemisest 

